10. ΒΑΣΙΛΙΚΟΝ ΔΙΑΤΑΓΜΑ της 15/19 Δεκ. 1950 Περί καταργήσεως τελών επί των ναύλων εν Δωδεκανήσω. Έχοντες υπ’ όψιν α)το άρθρ. 1 του Α.Ν. 1532/1950 «περί των υπέρ τρίτων προσθέτων φόρων», β)το από 23 Νοεμ. 1950 πρακτικόν της κατά το αυτό ως άνω άρθρον του Α.Ν. 1532/1950 εξ Υπουργών Επιτροπής, μετά σύμφωνον γνώμην του Συμβουλίου Επικρατείας, εκφρασθείσαν δια του υπ’ αριθ. 674/1950 πρακτικού, προτάσει του επί των Οικονομικών Υπουργού, απεφασίσαμεν και διατάσσομεν: Άρθρον μόνον.-Καταργούνται από 1 Ιαν. 1951 τα επί τη βάσει της κειμένης νομοθεσίας εισπραττόμενα εν Δωδεκανήσω τέλη επί των ναύλων των μεταφερομένων εν τω εσωτερικώ και εξαγομένων εις την αλλοδαπήν εμπορευμάτων υπέρ των 1)Ναυτικού Απομαχικού, Ταμείου, 2)Ειδικού λογαριασμού φυματικών εργατών θαλάσσης, 3)Ταμείου εκκαθαρίσεως επιβατηγού στόλου και 4)Ειδικού Ταμείου Μηχανημάτων Λιμενικών Έργων. Εις τον αυτόν επί των Οικονομικών Υπουργόν ανατίθεμεν την δημοσίευσιν και εκτέλεσιν του παρόντος. 27.Α.κ.9-10 Φόροι υπέρ τρίτων 